ddrg/super_eurlex huggingface dataset:
MNENJE KOMISIJEna podlagi člena 294(7)(c) Pogodbe o delovanju Evropske unijeo spremembah, ki jih je predložil Evropski parlament kstališču Sveta o predlogu UREDBE EVROPSKEGA PARLAMENTA IN SVETAo tekstilnih imenih in s tem povezanim označevanjem tekstilnih izdelkov /* COM/2011/0423 konč. - 2009/0006 (COD) */





2009/0006 (COD) MNENJE KOMISIJE na podlagi člena 294(7)(c) Pogodbe o delovanju Evropske unije o spremembah, ki jih je predložil Evropski parlament k stališču Sveta o predlogu UREDBE EVROPSKEGA PARLAMENTA IN SVETA o tekstilnih imenih in s tem povezanim označevanjem tekstilnih izdelkov (Besedilo velja za EGP) 1. Uvod V skladu s členom 294(7)(c) Pogodbe o delovanju Evropske unije Komisija da svoje mnenje o spremembah, ki jih predlaga Evropski parlament v drugi obravnavi. Komisija v nadaljevanju navaja mnenje o spremembah, ki jih je predlagal Parlament. 2. Ozadje Datum predložitve predloga Parlamentu in Svetu: 30. januarja 2009 Datum mnenja Parlamenta v prvi obravnavi: 18. maja 2010 Datum mnenja Evropskega ekonomsko-socialnega odbora: 16. decembra 2009 Datum sprejetja stališča Sveta: 6. decembra 2010 Datum soglasja COREPER-ja h kompromisu z druge obravnave: 20. aprila 2011 Datum mnenja Parlamenta v drugi obravnavi: 11. maja 2011 3. Cilj predloga Komisije Predlog Komisije je bil sprejet v okviru pobude za boljšo zakonodajo. Cilj predloga je poenostaviti in izboljšati obstoječi regulativni okvir za označevanje tekstilnih izdelkov, da se spodbudijo razvoj in tržno uvajanje novih vlaken ter inovacije v sektorju tekstila in oblačil. Za dosego tega splošnega cilja je cilj predloga: · poenostavitev zakonodajnega postopka za prilagoditev zakonodaje tehničnemu napredku, in sicer s preoblikovanjem obstoječih treh direktiv v eno samo uredbo, s čimer se bo mogoče izogniti prenosu povsem tehničnih posodobitev; · skrajšanje časa med vložitvijo vloge in sprejetjem imena novega vlakna. 4. Mnenje Komisije o spremembah, ki jih je predlagal Evropski parlament Mnenje Evropskega parlamenta v drugi obravnavi z dne 11. maja 2011 je uravnotežen kompromis s posameznimi spremembami k stališču Sveta, da se potrošnikom zagotovi več informacij o prisotnosti netekstilnih delov živalskega izvora in celotni sestavi tekstilnih izdelkov. Določba o celovitem pregledu poziva Komisijo, naj pregleda možnosti za dodatno uskladitev označevanja tekstilnih izdelkov, vključno s sistemom za označevanje porekla. Kompromisno besedilo je v skladu s splošnim namenom predloga. Stališče Parlamenta je rezultat kompromisa, ki je bil dosežen v okviru trialoga z dne 12. aprila 2011 ter ga je Svet potrdil 20. aprila 2011. 5. Sklep Komisija sprejema spremembe, ki jih je izglasoval Evropski parlament v drugi obravnavi, v skladu z navedenim kompromisnim besedilom Sveta in Evropskega parlamenta.
[pic] | EVROPSKA KOMISIJA |

Bruselj, 24.2.2011

COM(2011) 90 konč.

2008/0142 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta v prvi obravnavi predloga

DIREKTIVE EVROPSKEGA PARLAMENTA IN SVETA o uveljavljanju pravic bolnikov na področju čezmejnega zdravstvenega varstva

2008/0142 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta v prvi obravnavi predloga

DIREKTIVE EVROPSKEGA PARLAMENTA IN SVETA o uveljavljanju pravic bolnikov na področju čezmejnega zdravstvenega varstva

1. Uvod

Pogodba o delovanju Evropske unije v členu 294(7)(c) določa, da Komisija da mnenje o spremembah, ki jih je predlagal Evropski parlament v drugi obravnavi. Komisija v nadaljevanju daje mnenje o spremembah, ki jih je predlagal Parlament.

2. Ozadje

Datum predložitve predloga Evropskemu parlamentu in Svetu (dokument COM(2008) 414 konč. – 2008/0142(COD)): | 2. julij 2008 |

Datum mnenja Evropskega ekonomsko-socialnega odbora: | 4. december 2008 |

Datum mnenja Odbora regij: | 12. februar 2009 |

Datum mnenja Evropskega parlamenta, prva obravnava: | 23. april 2009 |

Datum predložitve spremenjenega predloga: | ne obstaja |

Datum političnega dogovora: | 8. junij 2010 |

Datum sprejetja stališča Sveta: | 13. september 2010 |

Datum mnenja Evropskega parlamenta, druga obravnava: | 19. januar 2011 |

3. Namen predloga

Splošni cilj predlagane direktive je določiti jasen in skladen okvir za povračilo stroškov za zdravstveno varstvo v EU, kadar je oskrba zagotovljena v državi članici, ki ni država zdravstvenega zavarovanja (čezmejno zdravstveno varstvo). To je sledilo sodni praksi Sodišča, s katero je bilo potrjeno, da imajo pacienti neodvisno od pravic do načrtovanega zdravljenja v drugi državi članici, kot jih zagotavljata uredbi (ES) št. 883/2004 in (ES) št. 987/2009, zagotovljeno pravico do zdravljenja v drugi državi članici v skladu s členom 56 PDEU.

Za dosego tega cilja se s predlogom urejajo tri glavna področja: (1) zagotovila, da lahko pacienti dobijo varno in kakovostno zdravstveno varstvo, (2) pravila, ki pojasnjujejo pravice do povračila stroškov za čezmejno zdravstveno varstvo in (3) sodelovanje EU pri zdravstvenem varstvu na področjih priznavanja zdravniških receptov, evropskih referenčnih mrež, ocenjevanja zdravstvenih tehnologij in e-zdravja.

4. Mnenje Komisije o spremembah, ki jih je predlagal Evropski parlament

Evropski parlament je v drugi obravnavi izglasoval prečiščeno besedilo, ki vsebuje številne spremembe besedila stališča Sveta v prvi obravnavi. Besedilo je rezultat pogajanj med Evropskim parlamentom, Svetom in Komisijo. Večina sprememb je v skladu s prvotnim predlogom Komisije in so zato sprejemljive v okviru splošnega kompromisa.

Komisija zato sprejme vse spremembe, ki jih je izglasoval Parlament.
[pic] | EVROPSKA KOMISIJA |

Bruselj, 28.2.2011

COM(2011) 101 konč.

2008/0098 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta o predlogu UREDBE EVROPSKEGA PARLAMENTA IN SVETA

o določitvi usklajenih pogojev za trženje gradbenih proizvodov

2008/0098 (COD)

MNENJE KOMISIJEv skladu s členom 294(7)(c) Pogodbe o delovanju Evropske unijeo spremembah, ki jih je predlagal Evropski parlamentk stališču Sveta opredlogu

UREDBE EVROPSKEGA PARLAMENTA IN SVETA o določitvi usklajenih pogojev za trženje gradbenih proizvodov

1. OZADJE

Datum predložitve predloga Evropskemu parlamentu in Svetu: 23. maj 2008

Datum mnenja Evropskega parlamenta v prvi obravnavi: 24. april 2009

Datum mnenja Evropskega ekonomsko-socialnega odbora: 25. februar 2009

Datum sprejetja stališča Sveta: 13. september 2010

Datum soglasja COREPER-ja h kompromisu z druge obravnave: 8. december 2010

Datum mnenja Parlamenta v drugi obravnavi: 18. januar 2011

2. Namen predloga

Cilj predloga Komisije je nadomestiti Direktivo Sveta 89/106/EGS (Direktivo o gradbenih proizvodih; v nadaljnjem besedilu: DGP), z uredbo, katere namen sta boljša opredelitev ciljev te zakonodaje Skupnosti ter njeno enostavnejše in učinkovitejše izvajanje. Kot del pobude za boljšo zakonodajo je namen predloga poenostavitev obstoječega sistema, ki temelji na DGP, zlasti z uvedbo poenostavljenih postopkov zaradi zmanjšanja stroškov podjetij, zlasti MSP, pojasnitev osnovnih pojmov in uporabe znaka CE ter povečanje verodostojnosti celotnega sistema z uvedbo novih in strožjih meril za imenovanje organov, vključenih v ocenjevanje in preverjanje nespremenljivosti lastnosti gradbenih proizvodov.

3. Mnen je Komisije o spremembah, ki jih je predlagal Evropski parlament

Evropski parlament je v svojem mnenju iz druge obravnave z dne 18. januarja 2011 stališče Sveta približal predlogu Komisije v zvezi s pojasnitvijo obravnave nevarnih snovi v okviru uredbe REACH, zagotovitvijo neodvisnega delovanja kontaktnih točk za gradbene proizvode ter širšo uporabo izjav o lastnostih v digitalni obliki.

Stališče Parlamenta je rezultat kompromisa, ki je bil dosežen v okviru trialoga z dne 7. decembra 2010 ter o katerem je Svet razpravljal in ga potrdil 8. decembra 2010.

4. Sklep

Komisija sprejema vse spremembe, ki jih je izglasoval Evropski parlament v drugi obravnavi, v skladu z navedenim kompromisnim besedilom Sveta in Evropskega parlamenta. Komisija prilaga tudi izjavo o roku za ugovor Evropskega parlamenta in Sveta.

Priloga: Izjava Komisije o roku za ugovor Evropskega parlamenta in Sveta

Komisija opozarja, da je v skladu z načelom iz osnutka skupnega dogovora rok za ugovor dva meseca, podaljšati pa ga je mogoče za nadaljnja dva meseca. V tem primeru Komisija meni, da ni posebnih okoliščin, ki bi upravičevale odstopanje od navedenega načela. Komisija obžaluje, da načelo iz osnutka skupnega dogovora ni bilo upoštevano, in poudarja, da ta primer ne pomeni precedensa.
[pic] | EVROPSKA KOMISIJA |

Bruselj, 30.8.2010

COM(2010) 456 konč.

2008/0198 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah Evropskega parlamenta k stališču Sveta glede predloga

UREDBE EVROPSKEGA PARLAMENTA IN SVETA o določitvi obveznosti gospodarskih subjektov, ki dajejo na trg les in lesne proizvode

SPREMEMBA PREDLOGA KOMISIJE v skladu s členom 293(2) Pogodbe o delovanju Evropske unije

2008/0198 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembah Evropskega parlamenta k stališču Sveta glede predloga

UREDBE EVROPSKEGA PARLAMENTA IN SVETA o določitvi obveznosti gospodarskih subjektov, ki dajejo na trg les in lesne proizvode

1. Uvod

V skladu s členom 294(7)(c) Pogodbe o delovanju Evropske unije mora Komisija dati svoje mnenje o spremembah, ki jih je predlagal Evropski parlament v drugi obravnavi. Komisija oblikuje spodaj navedeno mnenje o spremembah, ki jih je predlagal Parlament.

2. Ozadje

Komisija je svoj predlog Evropskemu parlamentu in Svetu posredovala (dokument COM(2008) 644 – 2008/0198 (COD)) 17. oktobra 2008.

Evropski parlament je sprejel svoje stališče v prvi obravnavi 22. aprila 2009.

Ekonomsko-socialni odbor je dal svoje mnenje 1. oktobra 2009.

Svet je dosegel politični dogovor 15. decembra 2009 in s kvalificirano večino sprejel svoje stališče v prvi obravnavi 1. marca 2010.

EP je sprejel svoje stališče v drugi obravnavi 7. julija 2010.

3. Cilj Komisije glede sprememb, ki jih je predlagal Evropski parlament

Cilj Komisije glede sprememb, ki jih je predlagal Evropski parlament, je sprejeti kompromisni sveženj, saj je v skladu s splošnim namenom in splošnimi značilnostmi predloga Komisije.

4. Mnenje Komisije o sprememb ah, ki jih je predlagal Evropski parlament

Na svojem plenarnem zasedanju 7. julija 2010 je Evropski parlament sprejel kompromisni sveženj, o katerem se je dogovoril s Svetom, da bi se doseglo soglasje v drugi obravnavi.

Te spremembe zadevajo predvsem:

- uvedbo prepovedi dajanja nezakonito posekanega lesa in lesnih proizvodov na trg EU,

- uvedbo obveznosti za notranje trgovce, da hranijo podatke o tem, od koga in komu prodajajo les in lesne proizvode na tržni osnovi,

- centralno izvajanje priznanja in preklica priznanja nadzornih organizacij s strani Komisije,

- podaljšanje datuma začetka uporabe uredbe na 27 mesecev,

- spremembo obsega veljavne zakonodaje z vključitvijo sklica na zakonodajo o upravljanju z gozdovi in ohranjanju biotske raznovrstnosti, ki je neposredno povezana s pridobivanjem lesa,

- razširitev meril za oceno tveganja z dodatkom sankcij, ki jih Varnostni svet Združenih narodov ali Svet Evropske unije naloži za uvoz ali izvoz lesa, ter razširjenosti oboroženih konfliktov,

- dovoljenje pristojnim organom, da opravljajo preglede pri gospodarskih subjektih in nadzornih organizacijah, kadar imajo na voljo ustrezne informacije, vključno z utemeljenimi pomisleki tretjih oseb.

5. Sklepna ugotovitev

V skladu s členom 293(2) Pogodbe o delovanju Evropske unije Komisija spreminja svoj predlog, kot je določeno zgoraj.
[pic] | EVROPSKA KOMISIJA |

Bruselj, 8.4.2010

COM(2010)150 konč.

Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti

OBRAZLOŽITVENI MEMORANDUM

Medinstitucionalni sporazum z dne 17. maja 2006[1] dovoljuje uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.

V skladu s točko 27 Medinstitucionalnega sporazuma in po proučitvi vseh možnosti za prerazporeditev odobritev v okviru razdelka 4, Komisija za financiranje spremljevalnih ukrepov za sektor banan predlaga uporabo instrumenta prilagodljivosti, in sicer s prekoračitvijo zgornje meje za razdelek 4 za 18,3 milijonov EUR.

Obe veji proračunskega organa se opozarja, da se mora sklep objaviti v Uradnem listu Evropske unije pred objavo spremembe proračuna št. 3/2010.

Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[2] in zlasti petega odstavka točke 27 Sporazuma,

ob upoštevanju predloga Komisije[3],

ob upoštevanju dejstva, da sta se veji proračunskega organa, potem ko sta proučili vse možnosti za prerazporeditev odobritev v okviru razdelka 4, dogovorili o uporabi instrumenta prilagodljivosti, da se dopolni financiranje spremljevalnih ukrepov za sektor banan v proračunu za leto 2010, in sicer s prekoračitvijo zgornje meje za razdelek 4 za 18,3 milijonov EUR –

SPREJELA NASLEDNJI SKLEP:

Člen 1

V okviru splošnega proračuna Evropske unije za proračunsko leto 2010 (v nadaljnjem besedilu: proračun za leto 2010) se uporabi instrument prilagodljivosti za zagotovitev zneska v višini 18,3 milijonov EUR v odobritvah za prevzem obveznosti v razdelku 4.

Ta znesek se uporabi, da se dopolni financiranje za:

- 18,3 milijona EUR za financiranje spremljevalnih ukrepov za sektor banan.

Člen 2

Ta sklep se objavi v Uradnem listu Evropske unije .

V Bruslju,

Za Evropski parlament Za Svet

Predsednik Predsednik

[1] UL C 139, 14.6.2006, str. 1.

[2] UL C 139, 14.6.2006, str. 1.

[3] UL […].
[pic] | KOMISIJA EVROPSKIH SKUPNOSTI |

Bruselj, 22.6.2009

COM(2009)307 konč.

2007/0097/COD

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih predlaga Evropski parlament, k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o skupnih pravilih za dostop do mednarodnega trga avtobusnih prevozov (prenovitev)

O SPREMEMBI PREDLOGA KOMISIJE v skladu s členom 250(2) Pogodbe ES

MNENJE KOMISIJEv skladu s točko (c) tretjega pododstavka člena 251(2) Pogodbe ESo spremembah, ki jih predlaga Evropski parlament,k skupnemu stališču Sveta v zvezi spredlogom

UREDBE EVROPSKEGA PARLAMENTA IN SVETA o skupnih pravilih za dostop do mednarodnega trga avtobusnih prevozov (prenovitev)

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembah, ki jih je predlagal Parlament.

2. Ozadje

Datum predložitve predloga EP in Svetu (dokument COM(2007) 264 konč. – 2007/0097 COD): | 23. maj 2007. |

Datum mnenja Evropskega ekonomsko-socialnega odbora: | 26. september 2007. |

Datum mnenja Evropskega parlamenta, prva obravnava: | 5. junij 2008. |

Datum predložitve spremenjenega predloga: | 13. junij 2008. |

Datum sprejetja skupnega stališča: | 9. januar 2009. |

Datum mnenja Evropskega parlamenta, druga obravnava: | 23. april 2009. |

3. Namen predloga

Cilj predloga, ki ga je Komisija sprejela 23. maja 2007, je določiti skupna pravila za dostop do trga avtobusnih prevozov. Predlog nadomešča dve uredbi, ki se zdaj uporabljata. Eden njegovih glavnih ciljev je poenostavitev postopka izdaje dovoljenj za mednarodne linijske prevoze potnikov.

4. Mnenje Komisije o spremembah, ki jih predlaga Evropski parlament

Po večmesečnih pogajanjih pod češkim predsedstvom sta Parlament in Svet na drugi obravnavi sklenila sporazum, predvsem v zvezi z uvedbo novega pravila dvanajstih dni. Komisija lahko sprejme kompromisne spremembe, ki jih je Evropski parlament sprejel na drugi obravnavi, s čimer potrdi ta dogovor.

5. Sklep

V skladu s členom 250(2) Pogodbe ES Komisija spremeni svoj predlog, kot je navedeno zgoraj.
[pic] | KOMISIJA EVROPSKIH SKUPNOSTI |

Bruselj, 2.12.2008

COM(2008) 833 konč.

Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti

OBRAZLOŽITVENI MEMORANDUM

Medinstitucionalni sporazum z dne 17. maja 2006[1] dovoljuje uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.

V okviru proračuna za leto 2009 so potrebni dodatni odhodki nad zgornjo mejo razdelka 4. Zato se predlaga uporaba instrumenta prilagodljivosti v skladu s točko 27 Medinstitucionalnega sporazuma.

Znesek, za katerega se bo uporabil instrument prilagodljivosti:

- 420 milijonov EUR za financiranje instrumenta za hitro odzivanje na hitro naraščajoče cene hrane v državah v razvoju.

Obe veji proračunskega organa se opozarja, da se mora sklep objaviti v Uradnem listu Evropske unije pred objavo proračuna za leto 2009.

Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[2] in zlasti petega odstavka točke 27 Sporazuma,

ob upoštevanju predloga Komisije[3],

ob upoštevanju dejstva, da sta se obe veji proračunskega organa na usklajevalnem sestanku 21. novembra 2008 sporazumeli o uporabi instrumenta prilagodljivosti za dopolnitev financiranja proračuna za leto 2009 nad zgornjo mejo razdelka 4 v višini 420 milijonov EUR za financiranje instrumenta za hitro odzivanje na hitro naraščajoče cene hrane v državah v razvoju –

SKLENILA:

Člen 1

V okviru splošnega proračuna Evropske unije za proračunsko leto 2009 (v nadaljnjem besedilu: proračun za leto 2009) se uporabi instrument prilagodljivosti za zagotovitev zneska v višini 420 milijonov EUR v odobritvah za prevzem obveznosti.

Ta znesek se uporabi v razdelku 4 za dopolnitev financiranja instrumenta za hitro odzivanje na hitro naraščajoče cene hrane v državah v razvoju.

Člen 2

Ta sklep se objavi v Uradnem listu Evropske unije .

V Bruslju,

Za Evropski parlament Za Svet

Predsednik Predsednik

[1] UL C 139, 14.6.2006, str. 1.

[2] UL C 139, 14.6.2006, str. 1.

[3] UL […].
[pic] | KOMISIJA EVROPSKIH SKUPNOSTI |

Bruselj, 21.11.2007

COM(2007) 748 konč.

Predlog

SKLEP SVETA

o stališču Evropske skupnosti v Ministrskem svetu Energetske skupnosti 18. decembra 2007 v Beogradu

(predložila Komisija)

OBRAZLOŽITVENI MEMORANDUM

Ministrski svet Energetske skupnosti se bo sestal 18. decembra 2007 v Beogradu. Da se omogoči sodelovanje Evropske komisije pri zadevnem odločanju, je treba določiti stališče Evropske skupnosti v skladu s členom 300 Pogodbe in določbami Sklepa Sveta z dne 29. maja 2006 o sklenitvi Pogodbe o Energetski skupnosti s strani Evropske skupnosti.

Predlog

SKLEP SVETA

o stališču Evropske skupnosti v Ministrskem svetu Energetske skupnosti 18. decembra 2007 v Beogradu

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,

ob upoštevanju Sklepa Sveta z dne 29. maja 2006 o sklenitvi Pogodbe o Energetski skupnosti s strani Evropske skupnosti (2006/500/ES) in zlasti členov 4 in 5 Sklepa,

ob upoštevanju predloga Komisije,

SKLENIL:

Edini člen

Zaradi srečanja Ministrskega sveta Energetske skupnosti 18. decembra 2007 v Beogradu je stališče Komisije glede vprašanj, za katera velja drugi pododstavek člena 300(2) Pogodbe, opisano v Prilogi k temu sklepu.

V Bruslju,

Za Svet

Predsednik

PRILOGA Stališče Evropske skupnosti

- Evropska skupnost kot svoj delež k celotnemu proračunu odobri proračunski prispevek v višini največ 2 500 000 EUR za leto 2008 in 2 940 000 EUR za leto 2009 v skladu s sprejetjem predloga zanj s strani Komisije na podlagi člena 88 Pogodbe o Energetski skupnosti.

- Evropska komisija se strinja, da bi države članice morale imeti na voljo dve leti za izvedbo Direktive 2005/89/ES in Direktive 2004/97/ES ter eno leto za izvedbo Uredbe (ES) št. 1775/2005.
[pic] | KOMISIJA EVROPSKIH SKUPNOSTI |

Bruselj, 14.11.2006

COM(2006) 705 konč.

2006/0203 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Sklepa Evropskega parlamenta in Sveta o evropskem letu medkulturnega dialoga (2008)

2006/0203 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Sklepa Evropskega parlamenta in Sveta o evropskem letu medkulturnega dialoga (2008)

1. OZADJE

Datum predložitve predloga EP in Svetu (dokument COM(2005) 467 konč. – 2005/0203(COD)): | 6. oktober 2005 |

Datum mnenja Evropskega ekonomsko-socialnega odbora: | 20. april 2006 |

Datum mnenja Evropskega odbora regij: | 27. april 2006 |

Datum mnenja Evropskega parlamenta, prva obravnava: | 1. junij 2006 |

Datum spremenjenega predloga Komisije (dokument COM(2006) 492 konč.): | 5. september 2006 |

Datum sprejetja skupnega stališča: | 13. november 2006 |

2. CILJ PREDLOGA KOMISIJE

Cilj predloga, oblikovanega na podlagi člena 151 Pogodbe, je leto 2008 razglasiti za evropsko leto medkulturnega dialoga.

Medkulturni dialog je tesno povezan z osnovnim ciljem gradnje Evrope – zbliževanjem evropskih narodov. Zato bi moralo povsod po EU pozivanje evropskih državljanov in vseh, ki živijo v Evropski uniji, k sooblikovanju obravnavanja različnosti, ki se bogati z novimi migracijskimi tokovi, večjo mobilnostjo ter s spremembami, ki jih prinaša globalizacija, biti prednostna naloga.

Poleg tega je medkulturni dialog instrument, ki bi lahko olajšal izvajanje številnih strateških prednostnih nalog Unije.

Evropsko leto, namenjeno medkulturnemu dialogu, predstavlja enkraten način ozaveščanja državljanov o njegovi pomembnosti in njihovega vključevanja v dolgotrajen in trajnosten proces, ki mu bo predlog dal nov zagon.

3. PRIPOMBE K SKUPNEMU STALIŠČU

Skupno stališče, ki ga je Svet soglasno sprejel 13. novembra 2006, je rezultat pogajanj med tremi institucijami in predstavlja za vse sprejemljiv kompromis. V primerjavi s spremenjenim predlogom Komisije, ki je sprejela veliko število sprememb, o katerih je Evropski parlament glasoval na svoji prvi obravnavi, zadnje spremembe niso tako pomembne in so tehnične in jezikovne narave.

4. SKLEPNA UGOTOVITEV

Komisija meni, da je skupno stališče, soglasno sprejeto 13. novembra 2006 , primerno in ga zato lahko podpre.